আলফঁস আরেওলা

আলফঁস ফ্রঁসিস আরেওলা (ফরাসি: Alphonse Areola, ফরাসি : [alfɔ̃s aʁeɔla];; জন্ম: ২৭ ফেব্রুয়ারি ১৯৯৩; আলফঁস আরেওলা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব ওয়েস্ট হ্যাম এবং ফ্রান্স জাতীয় দলের হয়ে গোলরক্ষক হিসেবে খেলেন। ১৯৯৯–২০০০ মৌসুমে, ফরাসি ফুটবল ক্লাব পেতিতস আঁজের হয়ে খেলার মাধ্যমে আরেওলা তার যুব পর্যায়ের খেলোয়াড়ী জীবন শুরু করেন; অতঃপর তিনি পারি সাঁ-জেরমাঁ এবং ফেরনঁ সাস্ত্রের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। অতঃপর ২০১০–১১ মৌসুমে, প্রথমে ফরাসি ক্লাব পারি সাঁ-জেরমাঁ বি দলের হয়ে এবং পরবর্তীতে পারি সাঁ-জেরমাঁর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি এপর্যন্ত ৭ মৌসুম অতিবাহিত করেছেন; পারি সাঁ-জেরমাঁর হয়ে তিনি ৭৫টি ম্যাচ করেছেন। অতঃপর তিনি লঁস, বাস্তিয়া, ভিয়ারিয়াল, রিয়াল মাদ্রিদ এবং ফুলহ্যামের হয়ে খেলেছেন। ২০২২–২৩ মৌসুমে, তিনি প্রায় ৯ মিলিয়ন ইউরোর বিনিময়ে পারি সাঁ-জেরমাঁ হতে ইংরেজ ক্লাব ওয়েস্ট হ্যামে যোগদান করেছেন। ২০০৮ সালে, আরেওলা ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৮ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। আলফঁস ফ্রঁসিস আরেওলা ১৯৯৩ সালের ২৭শে ফেব্রুয়ারি তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন। আরেওলা ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০০৮ সালে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৭ বছরে ৫১ ম্যাচে অংশগ্রহণ এবং একটি শিরোপা জয়লাভ করেছেন। ২০১৮ সালের ৬ই সেপ্টেম্বর তারিখে, ২৫ বছর, ৬ মাস ও ১০ দিন বয়সে, ডান পায়ে ফুটবল খেলায় পারদর্শী আরেওলা জার্মানির বিরুদ্ধে অনুষ্ঠিত ২০১৮–১৯ উয়েফা নেশন্স লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৬ নম্বর জার্সি পরিধান করে খেলেছিলেন। ম্যাচটি ০–০ গোলে ড্র হয়েছিল। ফ্রান্সের হয়ে অভিষেকের বছরে আরেওলা সর্বমোট ২ ম্যাচে অংশগ্রহণ করেছেন। ৩ সেপ্টেম্বর ২০২২ পর্যন্ত হালনাগাদকৃত। "Alphonse Areola Player Profile"। Paris Saint-Germain। ১৮ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৭।  "ALPHONSE AREOLA - Gauche / Droite"। YouTube। ১০ ডিসেম্বর ২০১৬। সংগ্রহের তারিখ ২২ নভেম্বর ২০১৭।  "Germany vs. France - 6 September 2018 - Soccerway"। int.soccerway.com। সংগ্রহের তারিখ ২০২৪-০৬-২৩।  "Germany - France 0:0 (Nations League A 2018/2019, Group 1)"। worldfootball.net (ইংরেজি ভাষায়)। ২০১৮-১০-১১। সংগ্রহের তারিখ ২০২৪-০৬-২৩।  "Germany - France, Sep 6, 2018 - UEFA Nations League A - Match sheet"। www.transfermarkt.com (ইংরেজি ভাষায়)। সংগ্রহের তারিখ ২০২৪-০৬-২৩।  Strack-Zimmermann, Benjamin। "Germany vs. France"। www.national-football-teams.com (ইংরেজি ভাষায়)। সংগ্রহের তারিখ ২০২৪-০৬-২৩।  উইকিমিডিয়া কমন্সে আলফঁস আরেওলা সংক্রান্ত মিডিয়া রয়েছে। আলফঁস আরেওলা – ফিফা প্রতিযোগিতার রেকর্ড (ইংরেজি) আলফঁস আরেওলা – উয়েফা প্রতিযোগিতার রেকর্ড (আর্কাইভ) (ইংরেজি)  লেকিপ ফুটবলে আলফঁস আরেওলা (ফরাসি) সকারওয়েতে আলফঁস আরেওলা (ইংরেজি) সকারবেসে আলফঁস আরেওলা (ইংরেজি) বিডিফুটবলে আলফঁস আরেওলা (ইংরেজি) ইইউ-ফুটবলে আলফঁস আরেওলা (ইংরেজি) ট্রান্সফারমার্কেটে আলফঁস আরেওলা (ইংরেজি) ওয়ার্ল্ডফুটবল.নেটে আলফঁস আরেওলা (ইংরেজি) ইএসপিএন এফসিতে আলফঁস আরেওলা (ইংরেজি) ন্যাশনাল-ফুটবল-টিমস.কমে আলফঁস আরেওলা (ইংরেজি) ফরাসি ফুটবল ফেডারেশনে আলফঁস আরেওলা (ফরাসি)